
PREDMET PROJEKTNOG ZADATKA
IZRADA GLAVNOG PROJEKTA REKONSTRUKCIJE  GRANIČNOG PRELAZA  DRAČENOVAC
Predmet ovog Projektnog zadatka je definisanje uslova za izradu Glavnog projekta Rekonstrukcije zajedničkog graničnog prelaza Dračenovac.
Zahtijeva se da se navedeni ciljevi ostvare uz minimum ulaganja finansijskih sredstava za građenje i odgovarajuće održavanje.
OPIS POSTOJEĆEG STANJA

Postojeći granični prelaz nije u skladu sa Zakonom o šengenskim granicama, i prema šengenskom katalogu i standardima Evropske unije, pa je potrebno rekonstruisati prelaz da ispoštuje navedene propise i standarde.

Pošto je postojeći administrativni objekat u lošem stanju predlaže se rušenje tog objekta, kao i rušenje objekta u kome su smješteni toaleti i izgradnja objekta montažnog tipa- od kontejnera. Postojeća nadstrešnica nije u zadovoljavajućem stanju tako da je treba ukloniti i isprojektovati novu. 

Granični prelaz Dračenovac je planom predviđen da bude granični prelaz II kategorije, međutim zbog stalnog porasta prometa na ovom prelazu kao i porasta teretnog saobraćaja planirano je osim po 4 trake u oba pravca za automobile i autobuse da se izvedu još 2 trake (po jedna za oba pravca) za teretni saobraćaj.

Prilikom izrade glavnog projekta obavezno voditi računa da se obezbijedi dovod optičkog kabla, kao i da se isprojektuje dovoljno velik rezervoar za potrebe tehničke vode carine i policije. 

A.Pristup i dinamika rada
Projektant je dužan da, na osnovu parametara koje će sagledati na licu mjesta, zahtjeva koje će dobiti okoje će tražiti od graničnih službi, uradi geodetsku podlogu, geotehnička ispitivanja (projekat I elaborat koje će sam pribaviti), izradi idejno rješenje I glavni projekat. Programske potrebe korisnika prostora projektantu obezbjeđuje Naručilac. 

Idejno rješenje služi kao smjernica projektantu glavnog projekta za izradu glavnog projekta, dok će konačni raspored prostorija biti definisan u izradi glavnog projekta. Nakon usvajanja konacnog   Idejnog rješenja od strane Investitora,dobijanja saglasnosti glavnog gradskog arhitekte Projektant će pristupiti izradi Glavnog projekta  graničnog prelaza Dračenovac.
Iz analize svih navedenih rezultata i zaključaka, Projektant se opredjeljuje za dalju razradu svih elemenata Glavnog projekta.
1. Elaborat o detaljnim geotehnikim istraživanjima

Projektant je dužan da, prije izrade glavnog projekta, izvrši potreban obim geotehnikih istraživanja, na osnovu "Projekta geotehničkih istraživanja" kojeg sastavlja Projektant, a koji će biti revidovan. Nakon geotehničkih istraživanja i ispitivanja, Projektant je dužan izraditi  "Elaborat o geotehnikim odlikama terena lokacije ZGP, sa pristupnim saobraćajnicama", uskladu sa Zakonom o geološkim istraživanjima (Sl. list RCG, br. 28/93, 26/07 i 28/11) i odgovarajućim standardima.

Projektant je dužan da pri izradi Glavnog projekta uzme u obzir sve parametre, nalaze, zaključke i preporuke iz Elaborata o detaljnjim geotehničkim istraživanjima.
2. Geodetske podloge

Projektant će od investitora dobiti geodetsku podlogu potrebne razmjere – neophodne za izradu Glavnog projekta.Obaveza Projektanta je da izvrši kontrolu geodetske podloge, pa ukoliko postojeća podloga ne odgovara trenutnom stanju i potrebama Projektant je dužan uraditi geodetsku podlogu potrebne razmjere – neophodne za izradu  Glavnog projekta.Geodetske poslove mogu obaviti geodetske organizacije, koje pored ostalog, imaju licencu i ovlašćenje izdato od strane Komisije Uprave za nekretnine CG.Nakon završetka geodetskih podloga, projektant je dužan iste dostaviti Upravi za nekretnine, radi kontrole i ovjere. 

3. Propisi i standardi

Prilikom izrade  Glavnog projekta koristiti važeće propise, pravilnike i standarde za ovu vrstu objekatau Crnoj Gori. Projektnu dokumentaciju uraditi u svemu prema Pravilniku o načinu izrade i sadržini tehničke dokumentacije (“Sl.list RCG”,br. 22/02)

4. Druge odredbe

Prilikom izrade projektne dokumentacije nastojati da se primijene tehno-ekonomski najprihvatljivija saobraćajna rješenja i dispozicije objekata, uz iskorišćavanje postojećih infrastrukturnih sadržaja u maksimalnoj mogućoj mjeri.

B. Obaveze projektanta:

Ovim Projektnim zadatkom je obuhvaćena izrada projekata rekonstrukcije saobraćaja, pratećih objekata i prateće infrastrukture (hidrotehničke, elektrotehničke i TK infrastrukture). 

Zahtijeva se da pristup projektovanju bude multidisciplinaran uz sagledavanje svih ekonomskih, prostornih, ekoloških i drugih aspekata izgradnje, uz respektovanje svih uslova koji će ovdje biti propisani.

Pri obradi Glavnog projekta zahtijeva se primjena savremenih tehnoloških dostignuća. 
1. Izrada glavnog projekta sa detaljima za izvođenje, shodno Zakonu o planiranju prostora i izgradnji objekata (“ Sl. list CG”, br. 064/17).
U okviru Glavnog projekta treba definisati sve elemente za izgradnju sa svim potrebnim detaljima na osnovu kojih će se vršiti građenje. U ovoj fazi treba utvrditi najracionalnije metode građenja, planirati organizaciju građenja i definisati precizan predmjer i predračun radova. 
- Izrada glavnog projekta saobraćaja i saobraćajne signalizacije
- Izrada glavnog projekta arhitekture

- Izrada glavnog projekta konstrukcije

- Izrada glavnog projekta jake i slabe struje

- Izrada glavnog projekta instalacija hidrotehničkih instalacija
- Izrada glavnog projekta atmosferske kanalizacije

- Izrada glavnog projekta mašinskih instalacija

- Izrada elaborata o zaštiti na radu 
- Projekat i elaborat o geotehničkim istraživanjima 
- Elaborat zaštite od požara
- Elaborat o uklanjanju objekta 
-Sihron plan

C. Uslovi obrade tehničke dokumentacije

Projektna dokumentacija mora biti predstavljena u analognoj i digitalnoj formi koja je kompatibilna sa programom Auto Cad.

Projektant je dužan Investitoru predati 3(tri) primjerka usvojenog Idejnogrješenja u analognom obliku i 1 (jedan) u digitalnom obliku, 2 (dva) primjeraka Glavnog projekta u analognom obliku, 7 (sedam) u digitalnom obliku, kao i 2(dva) primjerka Projekta geotehničkih istraživanja i 2 (dva) primjerka Elaborata o detaljnim geotehničkim istraživanjima. 

D: Završne odredbe
Tokom rada projektant je dužan saradjivati sa Naruiocem,i u toku izrade ovog projekta postupiti po primjedbama Naručioca.

PROGRAMSKI SADRŽAJ 
Projektno rješenje uključuje kompletnu zonu graničnog prelaza, kao i prilazne saobraćajnice iz oba smjera, saobraćajna ostrva, parkinge, dispozicije objekata i  nadstrešnice, i treba da sadrži plato graničnog prelaza, sa proširenjem postojeće trase magistralnog puta za potrebnu širinu platoa, traka i saobraćajnih ostrva, administrativni objekat graničnih službi (policija, carina I inspekcijske službe).

Čitav sklop graničnog prelaza, sa svim pratećim sadržajima, objediniti funkcionalno i oblikovno, tako da čini jasno definisanu prostornu cjelinu. 
Saobraćajno rješenje platoa graničnog prelaza maksimalno prilagoditi postojećim saobraćajnim površinama i magistralnog puta, kako bi se troškovi eventualnih intervencija na istim, sveli na najmanju mjeru. 

Potrebno je projektovati:

- Dvije saobraćajne trake, u oba smjera, širine 3.25m, za putnička vozila i autobuse.

- Po jednu saobraajnu traku, u oba smjera, širine 3.25m za teretna vozila- kaminione.

- Objekat za detaljni pregled kamiona i posebno dvije vage za kamione za koje se predlaže da budu smještene u zoni prelaza (ispod glavne nadstrešnice) na svojim trakama. Na ovaj način svaki kamion koji prolazi granični prelaz kroz traku koja je predviđena za teretna vozila, mora preći preko vage.

- Saobraćajno ostrvo između suprotnih saobraćajnih traka, širine minimum 2,0m. Nije potrebno da ostrvo bude visinski izdvojeno u odnosu na saobraćajnicu, već gdje god nijesu predviđene kabine za policiju i carinu, plato izvesti kompletan u nivou saobraćajnice. Na ovaj način se dobija prostor između traka koji može po potrebi da se koristi za brzi pregled vozila, za privremeno parkiranje itd. Dužina ostrva je određena razmještajem policijskih i carinskih kabina na samom ostrvu, kao i stubova nadstrešnice. Zajednička policijska kabina se postavlja ispod nadstrešnice na sredini saobraćajnih ostrva, dok se carinske kabine postavljaju ispod nadstrešnice na oba kraja saobraćajnih ostrva. Kabine carine i policije koje služe za kontrolu teretnih vozila (kamiona), treba da budu izdignute, to jest da visina prozora na kabini odgovara visini kabine vozača kamiona. Na krajevima saobraćajnih ostrva projektovati armirano-betonske odbojnike, dimenzija prilagođenih saobraćajnim ostrvima, visine minimum 0,70m.

-  Parking mjesta za službena vozila (bliže objektu graničnih službi), za službenike graničnog prelaza.
I. PROJEKAT SAOBRAĆAJA
U fazi izrade Glavnog projekta mora se voditi računa o:
· osnovama za projektovanje,

· analizi neophodnih parametara i 

· građenju u uslovima režima saobraćaja.
Glavni projekat treba da sadrži:
· opštu dokumentaciju o projektu;

· projektni zadatak;

· tekstualnu dokumentaciju;

· grafičku dokumentaciju;

· prateće projekte i elaborate;

· zbirni predračun radova.
Zahtijevani nivo izgradnje podrazumijeva:
Saobraćajne površine u zoni graničnog prelaza;

Izgradnju razdjelnog ostrva u zoni graničnog prelaza;

Izgradnju potrebnog broja parkirnih mjesta (za zaposlene) za službena vozila.

Izgradnju slobodnih prostora za smještaj pratećih sadržaja na graničnom prelazu;

Ostali objekti, čija izgradnja bude zahtijevana.

Rješenje mora biti u skladu sa savremenim tehnološkim postupcima i metodama građenja, a elementi izgrađenog dijela u funkciji bezbjednosti saobraćaja, veće protočnosti na graničnom prelazu, udobnosti vožnje i zaštite životne sredine, kojoj se mora posvetiti posebna pažnja, kako za vrijeme građenja tako i za vrijeme eksploatacije.

U toku izrade Glavnog projekta voditi računa o tehnološkom procesu i etapnosti građenja, kako bi se u toku izvođenja radova nesmetano odvijao saobraćaj na jednoj polovini kolovoza, u zoni graničnog prelaza, koristile postojeće instalacije, a po završetku izgradnje mogli ostvariti maksimalni efekti u eksploataciji.
Seizmički uslovi
Pri izradi Glavnog projekta  neophodno je pridržavati se zaključaka i preporuka iz Elaborata o detaljnim geotehničkim istraživanjima i odredbama Prostornog plana Crne Gore („Sl.lis CG“, br. 24/08), tačka 3.2, Prirodni uslovi.

Projektant je u obavezi da prouči i posebno elaborira, na osnovu raspoloživih podataka, seizmičke parametre za nivo razrade Glavnog projekta.
Uslovi nadležnih organa i organizacija
Projektant će, posredstvom Ministarstva unutrašnjih poslova , pribaviti uslove od nadležnih organa i organizacija o položaju postojećih instalacija (voda, struja, PTT i slično).
Karakteristike materijala i uslovi primjene
Neophodno je da Projektant definiše karakteristične parametre svih predloženih materijala sa uslovima primjene. Potrebno je ispitati i podobnost materijala iz lokalnih izvorišta, kao i tehničko-ekonomsku opravdanost njihovog korišćenja.
Zone i uslovi zaštite životne sredine
Projektant je dužan pri izradi projekta posebno voditi računa o:
· dozvoljenom nivou buke u zoni zatečenih objekata;

· posebnim kompleksima pejzaža koje treba zaštititi od vizuelnog zagađenja;

· zaštiti voda i izvorišta sa zonom zaštite.

Ove odredbe treba primijeniti pri izradi Elaborata procjene uticaja puta na životnu sredinu, kojom prilikom predvidjeti rješenja u skladu sa Zakonom o životnoj sredini („Sl. list CG“ br. 48/08), Zakonom o procjeni uticaja na životnu sredinu („Sl.list CG“, br.80/05 i 27/13), Uredbom o projektima zakoje se vrši procjena uticaja na životni sredinu („Sl. list CG“,br.20/07 i 47/13) i Pravilnikom o sadržini elaborata o procjeni uticaja na životnu sredinu („Sl. list RC“, br. 14/07).
Klimatski, hidrološki i hidrografski parametri
Pri izradi Glavnog projekta Projektant treba da vodi računa o klimatskim hidrološkim i hidrografskim parametrima kao što su padavine, temperatura, vjetrovi, magla, osunčanost i sl.

Projektant, na osnovu ovih parametara treba da uradi konkretno tehničko rješenje evakuacije atmosferskih i otpadnih voda, sa kontrolisanim odvodom, a u cilju zaštite životne sredine i namjenskih površina. Posebnu pažnju treba obratiti na odvođenje atmosferskih i otpadnih voda.
Analiza odvodnjavanja
Projektant je obavezan da studiozno izvrši analizu odvodnjavanja. U tom smislu treba da definiše:
· način odvodnjavanja kolovoza i pribrežnih strana;

· način odvodnjavanja posteljice i tamponskog sloja;

· način odvodnjavanja u usjecima, zasjecima, nasipima u pravcu, krivinama i kroz sam granični prelaz.

Zakonska i tehnička regulativa
U izradi Glavnog projekta potrebno je pridržavati se zakonskih i tehničkih propisa, standarda, normativa i pravila struke.

Projektant je dužan da uz Tehnički izvještaj priloži spisak zakonske regulative koje je koristio pri izradi projekta.
1. SADRŽAJ GLAVNOG PROJEKTA

Glavni projekat upakovati u posebnu knjigu.

Projektant se obavezuje da u okviru Glavnog projekta izradi i priloži sljedeće:

Opštu dokumentaciju o projektu
· Potvrda o registraciji Projektanta;

· Licenca Projektanta

· Rješenje o imenovanju vodećeg i odgovornih projektanata;

· Dokaz o ovlašćenju za vodećeg i  odgovorne projektante;

· Izjave vodećeg i odgovornih projektanata da je Glavni  projekat urađen u skladu sa tehničkim  i opštim propisima, normativima i pravilima struke i da su međusobno usaglašene sve faze projekovanja.

Projektni zadatak
Priložiti Projektni zadatak.

Uslovi nadležnih institucija
Priložiti uslove nadležnih  organa i organizacija, javnih preduzeća i drugih nadležnih subjekata.

Tekstualna dokumentacija
- Tehnički izvještaj

Tehnički izvještaj, pored ostalog, treba da sadrži:

Opis lokacije;

Osvrt na osnove za izradu glavnog projekta;

Prikaz rješenja za izgradnju graničnog prelaza;

Opis tehničkih karakteristika i parametara graničnog prelaza sa obrazloženjem;

Opis načina odvodnjavanja;

Opis opreme i saobraćajne signalizacije;

Opis predviđenih materijala;

Osvrt na tehnologiju građenja;

Osvrt na predmjer i predračun radova;

Osvrt na pozajmišta i deponije;

Ostale aspekte rješenja koje autor želi posebno da istakne;
- Tehničke uslove za izvođenje radova

Potrebno je da Projektant uradi detaljne tehničke uslove za izvođenje svih vrsta radova. 

Tehnički uslovi, pojedinično za sve vrste radova moraju biti obrađeni po sljedećim poglavljima:
Vrsta i kvalitet materijala, opreme i poluproizvoda;

Kvalitet izrade;

Metode i tehnologija izvršavanja rada, ugrađivanje opreme, poluproizvoda i dr.;

Vrste i metode ispitivanja i  testiranja;

Način mjerenja, obračunavanja i plaćanja;

Eventualne alternative i opcije;

Propisi, pravilnici, standardi, normativi i dr.

Pozicije (numeracija) radova iz ovih uslova moraju se slagati sa numeracijom iz predmjera i predračuna radova.

- Osvrt na Elaborat o geotehničkim istraživanjima
Dati osvrt na Elaborat o geotehničkim istraživanjima i pobrojati sve značajne kvantitativne parametre i pokazatelje i citirati sve preporuke Projektantu.

- Predmjer radova

Predmjerom radova sa detaljnim opisima i dokaznicama mjera za sve pozicije moraju biti obuhvaćeni sljedeći radovi:

· Prethodni radovi;

· Radovi na iskopu;

· Radovi na nasipu;

· Radovi na donjem stroju;

· Radovi na gornjem stroju;

· Radovi na objektima;

· Odvodnjavanje;

· Uređenje putnog  pojasa;

· Horizontalna i vertikalna signalizacija;

· Putna oprema;

· Ostali radovi.

- Predračun radova

Predračunom mora   biti obuhvaćeno koštanje sljedećih radova:

· Prethodni radovi;

· Radovi na iskopu;

· Radovi na nasipu;

· Radovi na donjem stroju;

· Radovi na gornjem stroju;

· Radovi na objektima;

· Odvodnjavanje;

· Uređenje putnog pojasa;

· Horizontalna i vertikalna signalizacija i putna oprema;

· Troškovi regulisanja saobraćaja u toku građenja;

· Izrada projekta izvedenog objekta;

· Ostali radovi.

- Numerička dokumentacija
- Koordinate

Na osnovu geometrijski definisane izgradnje ZGP, Projektant treba da u horizontalnom i vertikalnom smislu numerički definiše elemente potrebne za obilježavanje graničnog prelaza sa operativnog poligona.

Granični prelaz treba definisati koordinatama:
· Operativnog poligona;

· Poprečnih profila;

· Detaljnih tačaka svih projektovanih površina;

· Priključka i raskrsnice;

· Objekata;

· Propusta;

· ostalim

- Dimenzionisanje kolovozne konstrukcije

Dimenzionisati kolovoznu konstrukciju u skladu sa parametrima saobraćajnog opterećenja, geotehničkim karakteristikama terena, klimatskim uslovima, raspoloživim resursima (prirodni i vještački materijali) i tehnologijom građenja.

Kolovoznu konstrukciju novoprojektovanih saobraćajnih površina  predvidjeti u svim slučajevima u skladu sa proračunom, ali ne manje od:

tampon
 35cm;

BNS 22
26 cm;

AB-11s
 4cm;

Na postojećoj kolovoznoj konstrukciji predvidjeti habajući sloj AB11s minimalne debljine 4 cm. 
Grafička dokumentacija
- Situacioni plan R 1:500  postojećeg stanja

Situacioni plan postojećeg stanja dati sa vidno ucrtanim tačkama operativnog poligona, sa upisanim koordinatama. 
- Situacioni plan R 1:250  projektovanog stanja

Projektant je obavezan da jednoznačno definiše ZGP u situacionom planu sa svim geometrijskim i numeričkim podacima u razmjeri R 1:250.

Na situacionom planu treba prikazati:

Vozne trake;

Razdjelno ostrvo u zoni zajedničkog graničnog prelaza;

Trotoare;

Parkirališta;

Zasjek;

Nasip;

Koncept odvodnjavanja površinskih, pribrežnih i podzemnih voda;

Priključak pristupnog puta;

Objekte – potporne zidove;

Objekte za odvodnjavanje.

Zaštitnu ogradu od žice u zoni graničnog prelaza

Projektant je dužan da Investitoru preda sve podatke i elemente propisno i vidno obelježene na terenu neposredno prije početka izvođenja radova.

Treba dati opis i detalje osiguranja tačaka operativnog poligona kao i izvršiti njegovo osiguranje na terenu.
- Uzdužni profil

Projektant je obavezan da definiše ZGP u uzdužnom profilu sa svim geometrijskim i numeričkim podacima u razmjeri  R =1:500/100.

Na uzdužnom profilu treba prikazati: vitoperenje, proširenje kolovoza, priključak postojeće saobraćajnice, objekte, propuste, objekte za odvodnjavanje, prateće sadržaje, stacionaže, kote terena i nivelete (osovine i krajeva kolovoza), nagibe nivelete i dr.

- Normalni – karakteristični poprečni  profili 

Na normalnim – karakterističnim poprečnim profilima u razmeri R= 1:50 projektant je obavezan prikazati:

· dimenzije pojedinih elemenata u profilu puta;

· konstrukciju donjeg i gornjeg sloja sa detaljima;

· nagibe, oblikovanje i  zaštitu kosina, usjeka i nasipa, sa detaljima;

· detalj spoja postojeće kolovozne konstrukcije sa novim kolovozom;

· sistem odvodnjavanja;

· saobraćajno tehničku opremu puta i dr.

Standardne detalje uraditi u R=1:20 i R=1:10.

- Poprečni profili

Na osnovu saobraćajnog rješenja ZGP, Projektant će iskolčiti osovinu saobraćajnice na terenu i snimiti poprečne profile dovoljne širine. Poprečni profili će se određivati na svim karakterističnim mjestima u cilju prikaza terena i tačnosti računanja zemljanih i ostalih radova.

Sve poprečne profile označiti na asfaltnom kolovozu čeličnom bolcnom, a brojeve profila označiti na vidnom mjestu naspram poprečnog profila. 

Na potezu ZGP snimiti poprečne profile na međusobnom razmaku ne većem od 10 m. Teren nanijeti u razmjeri R 1:100, a širina pojasa snimanja će se odrediti na osnovu načina (obima) rekonstrukcije postojećeg graničnog prelaza. Snimanjem obuhvatiti postojeći kolovoz, bankine, berme, rigole, kanale, usjeke, nasipe, propuste, postojeće objekte i dr. 

Poprečne profile prikazati u razmjeri R 1:100.

- Objekti – potporni i potporno-obložni zidovi

U pogodnim razmjerama uraditi:

· Situacioni plan projektovanog rešenja;

· Uzdužni profil;

· Poprečne profile;

· Normalne - karakteristične poprečne profile sa detaljima;

· Građevinske detalje;

· Planove armature;

· Spisak podataka o poligonim tačkama

- Detalji

Projektant je dužan da uradi sve detalje kako bi se objekat nesmetano i kvalitetno  izgradio.

Detalje dati za:

· Donji stroj;

· Gornji stroj; 

· Bankine;

· Berme;

· Ivičnjake;

· Vezu potpornih i obložnih zidova sa kolovozom;

· Zaštitu kosina;

· Putnu opremu;

· Sve druge detalje potrebne za izvođenje.

- Situacioni plan horizontalne, vertikalne, svjetlosne signalizacije i putne opreme

Projektant je dužan da uradi situacioni plan i detalje horizontalne, vertikalne, svjetlosne signalizacije i putne opreme. Situacioni plan uraditi u R 1:500, a detalje u pogodnoj razmjeri. 

Na situacionom planu pored brojeva dati i slike svih vertikalnih znakova u boji.

Potrebno je dati detalje ispisivanja horizontalne i ugrađivanja vertikalne i svjetlosne signalizacije.

- Optimalni raspored zemljanih masa

Projektant je u obavezi da obračuna ukupne količine zemljanih radova, tj. viškova i/ili manjkova i da na situacionom planu prikaže deponije i/ili pozajmišta odnosno da ih definiše  u tekstualnom dijelu ako su izvan domena snimljene situacije.

Konkretna rješenja rasporeda zemljanih masa treba dati u odgovarajućim tehničkim prilozima.

- Situacioni plan sa ucrtanim pojasom eksproprijacije

Uraditi situacioni plan u razmjeri R 1:500 sa ucrtanim pojasom eksproprijacije, shodno Zakonu oputevima (Sl. list Republike Crne Gore br. 42/2004). Za ucrtani pojas eksproprijacije dati i odgovarajuće numeričke podatke (koordinate), na osnovu čega će se raditi elaborat eksproprijacije.

Glavni projekat potpornih, obložnih zidova i drugih objekata (ako ih ima)
Glavni projekat potpornih, obložnih zidova i drugih objekata (ako ih ima), treba da sadrži opštu, tekstualnu, numeričku i grafičku dokumentaciju sa svim detaljima potrebnim za izvođenje radova, a prema važećim tehničkim propisima i standardima,i upakovani u posebnu knjigu ili u sklopu projekta trase kao posebno poglavlje, u zavisnosti od obima projektne dokumentacije.

2. B. PRATEĆI PROJEKTI I ELABORATI
-Elaborat zaštite od požara

Na osnovuZakona o zaštiti i spašavanju („Sl. list CG“, br. 13/07, 5/08 i 32/11), i Pravilnika o metodologiji za izradu Elaborata o procjeni ugroženosti od prirodnih, tehničko-tehnoloških i drugih nesreća („Sl. list CG“, br. 41/08), i važećih normativa i standarda za ovu oblast, treba uraditi Elaborat zaštite od požara.

Elaborat dati u posebnoj knjizi.
- Elaborat o zaštiti na radu u toku građenja
Elaborat o zaštiti na radu u toku građenja  treba da sadrži
Naslovni list;

Opštu dokumentaciju o projektu;

Projektni zadatak;

Tekstualnu dokumentaciju:

· Uvod;

· Definisanje poslova sa povećanim rizikom:

· definisanje granice gradilišta prema okolini;

· definisanje saobraćajnica u zoni graničnog prelaza;

· određivanje mjesta, prostora i načina razmještanja i uskladištenja građevinskog materijala i građevinskih mašina;

· definisanje načina transportovanja, utovaranja i deponovanja raznih vrsta građevinskog materijala i  teških predmeta;

· utvrđivanje načina rada na mjestima gdje se pojavljuju prašina, požar, odroni i sl.;

· miniranje;

· iskopi i dr.

· Privremeni objekti:

· kancelarije;

· trpezarija;

· garderobe;

· armirački pogon;

· eventualni prostori za organizovanje drobilišnog postrojenja;

· tesarska radionica za izradu oplate;

· skladište građevinskog alata, cementa, dasaka i sl.;

· parking mehanizacije;

· gradilišni wc i dr.

· Šema organizacije gradilišta;

· Mjere zaštite:

· ograđivanje gradilišta i obavještavanja;

· saobraćajna signalizacjia za vrijeme građenja;

· uređenje i održavanje privremenih saobraćajnica;

· mjesta deponovanja materijala sa posebnim osvrtom na deponovanje ekspoziva, kapisli, štapina;

· privremeni objekti (el. instalacije, gromobranska instalacija, sanitarni čvorovi);

· način organizovanja prve pomoći;

· skele;

· uslovi za izvođenje zemljanih, betonskih i asfalterskih radova i

· lična sredstva zaštite.

· Zaključak.

        Uz elaborat priložiti pripadajući izvod iz Projektnog zadatka
-Elaborat uklanjanja objekta
-Elaborat geomehaničkih istraživanja tla

-Sinhron plan
C. PROJEKAT PRATEĆIH SADRŽAJA - OBJEKATA
1. OBJEKAT GRANIČNIH SLUŽBI
Administrativnu zgradu locirati naspram saobraćajnih ostrva. Namijenjena je za obezbjeđivanje redovnih uslova rada graničnih službi, u prizemlju objekta. Predlaže se da se svaka moguća nadgradnja ili dogradnja bude montažnog ili polumontažnog sistema ili kontejnerskog sistema.

Administrativna zgrada treba da bude projektovana tako da sadrži:

· prostoriju za smještanje servera i ostale telekomunikacione opreme, 
· prostoriju za rukovodioce graničnih policije
· prostoriju za rukovodioce carine 
·  prostoriju za službenike graničnih policije 
· prostoriju za carinske službenike

· zajednička kontrolna kabina za službenike granične policije sa šalterima 

· kontrolna kabina za službenike carina 

· malu kuhinju 
· prostorija za detaljan pregled putnika

· prostorija za zadržavanje

· prostorija za azilante








· magacin zaplijenjene robe

· komunikacije

· mokri čvor za policijske i carinske službenike, u administrativnom objektu (muški i ženski)

-        javni WC (muški i ženski i za invalide) 

· oružarnica 

· garaža za detaljni pregled vozila 

· Vaga za kamione

· Prostorije za smještaj  službi Uprave za bezbjednost hrane , veterinu I fitosanitarne poslove( kancelarije, arhiva, prijem stranki, sanitarni čvor,prostorije za pregled I čuvanje uzoraka)
Potrebno je da se pored saobraćajnica nađe i proširenje za brzi pregled vozila.

Obavezno je otvaranje šaltera u fasadnim otvorima administrativnog objekta, na strani saobraćajnica za potrebe granične policije, sa mogućnošću prilaza za lica

1.1.1. OBJEKAT –  KONTROLNE KABINE GRANIČNIH POLICIJA I CARINA CRNE GORE 

Obezbijediti montažne kućice od aluminijske bravarije, minimalne širine 2,10m, na ostrvima saobraćajnih traka za potrebe službenika graničn e policije  širine 2,00 m I za službenike carine.

Kabina mora da obezbijedi službenicima dobru vidljivost. Kako se to ostvaruje uvođenjem velikih staklenih površina od termopan stakla iznad parapeta od sendvič lima sa termičkom izolacijom, potrebno je da se obezbijedi i kvalitetno grijanje i klimatizacija kabine. 

Projekat treba da obuhvati i kablovske kanalizacije, od administrativne zgrade do šahtova, ispod kabina radi povezivanja komunikacione i računarske opreme u kabinama sa opremom graničnih službi koja je u administrativnoj zgradi.

- Kontrolne policijske kabine na saobraćajnim ostrvima, minimalnih dimenzija  2,5 x4,0m.

- Kontrolne kabine za rad carinika na saobraćajnim ostrvima, minimalnih dimenzija 2,0x2,0m.

1.1.2. OBJEKAT  – NADSTREŠNICA


Postojeća nadstrešnica se uklanja i projektuje se izgradnja nove. -Nadstrešnica za zaštitu od atmosferskih prilika prostora u zoni administrativnog objekta i naročito policijskih i carinskih kabina. Nadstrešnicu riješiti kao pocinčanu čeličnu konstrukciju sa krovnim pokrivačem od trapezastog čeličnog lima, a  njen izgled tretirati kao dio kompletnog arhitektonskog rešenja kompleksa graničnog prelaza. Iskoristiti koliko je moguće postojeću nadstrešnicu i na isti način je dograditi za potrebe relonstruisanog graničnog prelaza.

Nadstrešnicom treba natkriti sve saobraćajne trake i ostrva u zoni administrativnog objekta, ukupnom dužinom ostrva i administrativnog objekta.

Stubove nosače nadstrešnice osloniti u zoni saobraćajnih ostrva.

Nadstrešnica treba da bude opremljena odgovarajućom rasvjetom, signalizacijom koja pokazuje 

status saobraćajne trake i gromobranskom instalacijom.

- Prostor za agregat za alternativno napajanje graničnog prelaza električnom energijom na obje strane administrativnog objekta.

D. PROJEKAT TEHNIČKE INFRASTRUKTURE

U sklopu opremanja objekata i uređenja terena  potrebno je obezbijediti potrebne količine vode za sanitarne i protivpožarne potrebe i riješiti odvođenje fekalnih i atmosferskih voda.

3. 1. VODOVOD

Priključenje sanitarne vode na postojeći objekat vrši se kao i do sada. Predvidjeti optimalno rješenje vodosnabdijevanja, prema uslovima Javnog preduzeća.

4. 2. ATMOSFERSKA KANALIZACIJA

Odvođenje atmosferskih voda sa krovova objekta, saobraćajnica i parkinga rješavati zavisno od konstrukcije saobraćajnica i parkinga. Ukoliko se rade saobraćajnice i parkinzi sa ivičnjacima odvođenje atmosferskih voda treba rješavati zatvorenim kanalima i slivničkim oknima sa rešetkama. Vode sa parkinga, ukoliko u sebi sadrže ulja i masnoće,  moraju proći kroz odgovarajuće separatore gdje se vrši odstranjivanje naftnih derivata.
5. 3. FEKALNA KANALIZACIJA

Otpadne fekalne vode iz svih objekata treba sakupiti zatvorenim kanalima odgovarajućeg prečnika cijevi u sabirni šaht iz kojeg se uvode u lokalni uređaj za prečišćavanje otpadnih voda, a odatle u upojni bunar i septičku jamu. Ukoliko postoji kanalizacioni sistem na lokaciji, onda se ispuštanje fekalnih voda vrši u taj sistem.

4. ELEKTROENERGETSKE INSTALACIJE
TEHNIČKI PODACI

4.1. Predmet glavnog projekta
Predmet  glavnog projekta elektroenergetskih  instalacija jake struje  su: 

· Napajanje kompleksa električnom energijom, 

· Unutrašnje električne instalacije jake struje planiranih  objekata  graničnog prelaza, 

· Instalacija uzemljenja i gromobrana 

· Spoljna nn kablovska mreža  i  

· instalacija osvjeteljenja nadsrešnice i spoljnjeg  osvjeteljenja prilaznih saobraćajnica.
4.2. Posebni podaci 
	4.2.1. Napajanje  objekata:
	Projektnom dokumentacijom obraditi napajanje objekta i vezu sa postojećom energetskom infrastrukturom.  Uz projektnu dokumentaciju priložiti mišljenje nadležne distribucije o zadržavanju postojećeg mjesta priključenja na osnovu prethodno dostavljenih očekivanih vrijednosti potrošnje električne energije, dobijenih izradom projektne dokumentacije.

Napojna STS kao i pripadajući napojni VN kabal nijesu predmet ove projektne dokumentacije. 

Zbog specifičnosti terena i uslova eksplatacije predvidjeti da se napojni kablovi u zemlji polažu kroz kablovice fi110 i pripadajuće energetske šahtove sa poklopcima na zaključavanje.

	4.2.2. Mjerenje:
	Mjerenje  potrošnje izvesti u PMO 1 tako da evidentira i rad na mrežnom i na agregatskom naponu kako bi se imala realna slika o ukupno utrošenoj električnoj enegiji. 

	4.2.3. Instalacija opšte potrošnje i tehnoloških potrošača:

	Za potrebe opšte potrošnje i tehnoloških potrošača svih prostora objekata, uvažavajući način grijanja i klimatizacije, namjeni pojedinih prostora, predvidjeti  potreban broj monofaznih i trofaznih šuko priključnica kao i potrebnih direktnih priključaka prilagođenih eneterijeru prostora i rasporedu opreme. Tip kablova koje je potrebno predvidjeti su, u objektu tip N2XH, van objekta na konstrukciji i u zemlji tip PP 00. Za kablove koji imaju kombinovani razvod koristiti PP 00. Dio instalacija po metalnoj konstrukciji i u kabinama koristiti razvod sa HF krutim cijevima, okiten cijevima i parapetni razvod.

	4.2.4. Električna instalacija osvjetljenja:
	U svim prostorijama objekata predvidjeti odgovarajuću instalaciju osvjetljenja prilagođenu namjeni i uslovima montaže. Predvidjeti lokalno komandovanje rasvjetom.



	4.2.5. Instalacija nužnog (sigurnosnog) osvjetljenja:
	U zajedničkim prostorima i prostoru komunikacija  predvidjeti nužno i orjentaciono osvjetljenje, sa autonomijom od 2 h.

	4.2.6. Instalacija izjednačenja potencijala:
	Predvidjeti izjednačenje potenicjala u svim prostorima objekata u skladu sa važećim tehničkim propisima. 

	4.2.7. Instalacija gromobrana i uzemljenja:
	Projektovati instalaciju uzemljenja i gromobransku instalaciju objekata u skladu sa JUS IEC 1024-1 

	4.2.8. Instalacija spoljnjeg osvjetljenja:

4.2.8’ Instalacija svjetlosne signalizacije:


	Predvidjeti instalaciju osvjetljenja nadstrešnice i prilaznih saobraćajnica.

Komandovanje rasvjetom nadstrešnice staviti, zbog zaštite ormara, u objektu i to na crnogorskoj strani objekta. Rasvjetu nadstrešnice riješiti metal halogenim izvorima svijetla zbog dobre reprodukcije boja. Spoljnim osvjetljenjem komandovati automatski sa mogućnošću ručnog upravljanja. Pozicija ove opreme je u PMO 1 na crnogorskoj strani. Koristiti natrijumove izvore visokog pritiska na stubovima preporučene visine H=10m.

Predvidjeti instalaciju  svjetlosne signalizacije nadstrešnice kojom se usmjerava tok saobraćaja na gr. liniji ispod nadstrešnice.

	4.2.9. Rezervno napajanje:
	Kao rezervni izvor napajanja predvidjeti  dizel električni agregat kontejnerskog tipa  odgovarajuće snage.  Sa DEA predvidjeti napajanje za:

· Cjelokupnu unutrašnju rasvjetu  prostorija objekata.

· Priključnice radnih mjesta. 

· Opremu instalacija slabe struje.

· Prilazne rampe i kontrolne kabine

· Osvjetljenje nadstrešnice i prilaznih saobraćajnica

· ostatak objekta koji je neophodan za funkcionisanje sistema na principu „stand alone“ – samostalnom izdvojenom radu u slučaju prekida u napajanju mrežnim naponom

Shodno tehnološkom projektu, za pojedine-kritične potrošače predvidjeti sistem besprekidnog napajanja - npr. računarska radna mjesta – 1 x šuko priključnica (1x2M) i sl.

Predvidjeti i DEA i UPS postrojenje nezavisno za crnogorsku i albansku stranu odgovarajućeg kapaciteta. (DEA 1, DEA 2, UPS 1 i UPS 2).

	4.2.10. Provodnici: 
	Instalacije predvidjeti provodnicima tipa PP00 za spoljne instalacije i N2XH  za unutrašnje instalacije,  odgovarajućeg presjeka. 


6. 5. ELEKTRO INSTALACIJE SLABE STRUJE

TEHNIČKI PODACI
Predmet tehničke dokumentacije je projektovanje električnih instalacije slabe struje .

Dokumentacijom  dati tehnička rješenja za:
· Priključenje objekta na pristupnu tk mrežu: Projektom obraditi privodnu tk kanalizaciju i privodnu pristupnu tk mrežu.
· Sistem strukturne računarske i telefonske mreže: Sistem strukturne računarske i telefonske mreže projektovati tako da se obezbijedi integralna telefonsko-računarska mreža tako da svako utikačko mjesto može da se koristi ili kao telefonska  ili kao kompjuterska utičnica. Projektom dati rešenje i za digitalnu telefonsku centralu.
· Sistem za kontrolu i selekciju pristupa u prostoriju posebne namjene: Sistem za kontrolu i selekciju pristupa projektovati tako da obuhvata ulazak i izlazak lica u definisane djelove objekta.
· Sistem unutrašnjeg i spoljašnjeg video nadzora: Sistem unutrašnjeg i spoljašnjeg video nadzora projektovati tako da obezbijedi stalni i kompletni uvid o aktivnostima koje se dešavaju u osmatranom unutrašnjem prostoru i spoljašnjem prostoru područja GP, stalno snimanje i sve vrste obrade signala i snimljenog materijela u zadatom vremenu. Predvidjeti IPkolor sistem sa digitalnim visokoosjetljivim i visokorezolucionim kamerama. Poseban akcenat staviti na poseban sistem video nadzor prilaznih rampi sa detekcijom i snimanjem registarskih oznaka (tablica) saobraćajnih sredstava i predvidjeti aplikativni modul za prepoznavanje tablica i formiranje baze podataka istih . Predvidjeti snimanje i čuvanje video zapisa u digitalnom formatu.
· Sistem automatske dojave požara: Sistem protivpožarne signalizacije projektovati tako da vrši stalni protivpožarni nadzor kroz blagovremenu detekciju dima i vatre u nadziranim prostorijama i prosleđivanje informacija preko protivpožarne centrale na izvršne elemente sistema, kao što su sirene, telefonski javljači alarma. Centralu postaviti u prostoriju dežurnog osoblja.
· Sistem automatskih elektičnih rampi: 3+3.

· Posebni antenski stubovi za komunikacione linkove 
Od prostorije veze projektovati usponski vod do stubova na fasadi objekta.
· Sistem za prijem i distribuciju RTV signala: Sistem TV instalacija treba projektovati tako da se obezbijedi prijem svih kanala «Zemaljske» televizije i distribucija digitalnih SAT/RADIO kanala na  instaliranim modularnim SAT-TV utičnicama raspoređenih po zahtjevu investitora.

Pri projektovanju ispoštovati Zakon o uređenju prostora i izgradnji objekata (»Sl. List CG« br. 51/08, 34/11, 47/11, 35/13 i 39/13), važeće propise, standarde i preporuke iz oblasti uređaja i instalacija slabe struje i tehničke uslove nadležnih preduzeća.
7. 6. TERMOTEHNIČKE INSTALACIJE

Projektovati termotehnički sistem koristeći se praktičnim iskustvima sličnih objekata, a primjenjujući najnovije preporuke koje se odnose na najveću moguću efikasnost sistema, jednostavnu eksploataciju i održavanje kao i na maksimalnu gotovost sistema, odnosno što manje vremena provedenog u otkazu u odnosu na eksploataciono vrijeme, a vodeći računa o parametrima mikrolokacije, kao što su spoljna temperatura, vremenske prilike, stabilnost elektro energetskog sistema, kadrovski potencijal, servisna udaljenost, kao i drugi inputi od važnosti za pouzdanost predmetnih sistema.

Projekat termotehničkih instalacija uraditi u svemu prema:

-Zakonskim propisima i standardima,

-MEST  i JUS standardima

-DIN standardima i propisima iz ove oblasti

Klimatske uslove za proračun termotehničkih instalacija uzeti iz meterološke statistike za datu lokaciju ili važećih preporuka.

Koeficijente prolaza toplote uzeti prema arhitektonskom i građevinskom dijelu projekta ili od proizvođača.

Klimatske uslove za prostoriju predvidjeti prema MEST, JUS i DIN standardima i tehničkim uslovima CG.

Proračun toplotnih gubitaka, dobitaka izraditi prema JUS i DIN standardima.

Za hlađenje/grijanje prostorija objekta ( kancelarija, kabina itd........ ) projektovati multi split sisteme ili pojedinačne split sisteme inverterskog tipa za temperature niže od -150C, sa spoljnim jedinicama i izborom unutrašnjih jedinica prema preporukama za prostor i namjenu ( kasetne, podplafonske,  zidne i kanalske jedinice ). Spoljne jedinice smjestiti na mjesto u dogovoru sa arhitektom.

Ako ima potrebe u nekim prostorijam predvidjeti električne radijatore, ali  u svakoj prostoriji ostaviti električni priključak za radijator ( mogućnost naknadne ugradnje radijatora ).

Za WC prostorije predvidjeti kupatilske sušače peškira ili kupatilske radijatore na električnu energiju.

Za hlađenje rack prostorije predvidjeti posebne sisteme.

U prostorijama  gdje nema mogućnosti za prirodnu ventilaciju, predvidjeti odgovarajuću prinudnu ventilaciju. 

Ventilaciju kuhinje predvidjeti prinudnim putem.

Mokre čvorove obavezno predvidjeti sa prinudnom ventilacijom.

E.  ZBIRNI PREDRAČUN RADOVA
Zbirni predračun treba upakovati u posebnu knjigu.

Knjiga treba da sadrži:

· Naslovni list Elaborata 

· Opštu dokumentaciju o projektu:

· Projektni zadatak


Priložiti pripadajući izvod iz Projektnog zadatka.

U okviru Predračuna radova neophodno je dati pojedinačne predračune za saobraćajnice, prateće objekte i tehničku infrastrukturu, kao i zbirnu rekapitulaciju cijene koštanja rekonstrukcije graničnog prelaza.

Elektronsku formu predračuna u Excelu dostaviti Investitoru.

F.  USLOVI OBRADE  GLAVNOG PROJEKTA
Cjelokupna grafička dokumentacija mora biti predstavljena u digitalnoj formi  kompatibilnoj sa programom Auto Cad (DWG, DWF)

Projektant je dužan da sve crteže uradi i preda Naručiocu u prikladnom formatu zavisno od veličine objekta i elementa prikazanog na crtežu, vodeći računa da  prilozi budu spakovani  u format A4 po visini, ukoliko je to moguće  radi lakšeg rukovanja i korištenja.

Broj primjeraka
Glavne projekte Projektant treba predati Naručiocu u 2 (dvat) primjeraka u analognoj formi i 7 (sedam) primjerka u digitalnoj formi, na crnogorskom jeziku.

NARUČILAC:

Ministarstvo unutrašnjih poslova

I N V E S T I T O R

